SHBA e shqetësuar për propozimin e ligjit të ekstradimeve në Hong Kong
Departamenti amerikan i Shtetit ka paralajmëruar të hënën se amendamenti do të verë në rrezik statusin special të Hong Kongut
Shtetet e Bashkuara kanë shprehur shqetësimin e tyre rreth propozimit të amendamenteve të ligjeve të Hong Kongut, që do të lejonin të dyshuarit për krime të ekstradohen në Kinë për ndjekje penale. Një zëdhënëse e Departamentit të Shtetit tha para gazetarëve të hënën, se demontstrata paqësore e qindra mijëra personave në Hong Kong shpreh qartë kundërshtimin e njerëzve për amendamentet e propozuara. Megjithatë, udhëheqësi i Hong Kongut tha se do të vazhdojë me zbatimin amendamentet të debatueshme. Protestuesit janë përleshur me policinë në protestat masive që vazhduan edhe ditën e hënë në Hong Kong, ku shumë qytetarë u arrestuan. Zyrtarë të Hong Kongut thanë se amendamentet nuk do të lejonin që kriminelët të gjejnë strehë të sigurtë në Hong Kong. Por kritikët kërkuan shtyerjen e votimit, pasi thonë se ndryshimi i ligjit i jep mundësi Kinës që të kontrolljë sistemin juridik të territorit dhe përndjekjen e kundërshtarëve politikë. Por udhëheqësja e Hong Kongut, Carrie Lam, tha se nuk ka arsye që të shtyhet votimi. Uashingtoni shprehu shqetësimin se amendamentet do të ndikojnë në autonominë e Hong Kongut. Ministri i Jashtëm i Kinës dënoi çdo përpjekje për ndërhyrje nga jashtë në këtë çështje, duke shprehur mbështetjen e tij për qeverinë e Hong Kongut. Protesta e së dielës është më e madhja nga viti 1997, kur Hong Kongu kaloi nga kontrolli i Britanisë tek ai i Kinës.